Υγρό κέικ σοκολάτας με σος κρεμ ανγκλέζ
Ζουμερό, απίθανα γευστικό και αρωματικό κέικ από τον εθνικό μας ζαχαροπλάστη, Στέλιο Παρλιάρο. Η κρεμ ανγκλέζ που το συνοδεύει είναι μια επιθυμητή και φίνα προσθήκη.
500 γρ. βούτυρο αγελάδας, τεμαχισμένο, 500 γρ. κουβερτούρα με περίπου 70% κακάο, τεμαχισμένη σε μικρά κομμάτια, 500 γρ. άχνη ζάχαρη, 40 γρ. αλεύρι για όλες τις χρήσεις, 1 ολόκληρο «κεφαλάκι» μοσχοκάρυδο, φρεσκοτριμμένο ή 1/3 κουτ. γλυκού μαστίχα σε σκόνη , 8 αυγά, 250 γρ. γάλα φρέσκο, πλήρες, 250 γρ. κρέμα γάλακτος με 35-36% λιπαρά, 6 κρόκοι αυγών, 100 γρ. ζάχαρη, 1/2 κλωναράκι βανίλιας, κομμένο κατά μήκος στη μέση
Ετοιμάζουμε ένα μπεν μαρί: Βάζουμε να βράσει λίγο νερό σε μια κατσαρόλα. Μόλις αρχίσει να κοχλάζει, χαμηλώνουμε τη φωτιά και στερεώνουμε στο χείλος της κατσαρόλας ένα ανοξείδωτο μπολ, χωρίς ο πάτος του να ακουμπάει στο νερό. Ρίχνουμε στο μπολ την κουβερτούρα μαζί με το βούτυρο και τα ανακατεύουμε μέχρι να λιώσουν. Αποσύρουμε από το μπεν μαρί και ανακατεύοντας διαρκώς, ρίχνουμε σταδιακά τη ζάχαρη, το αλεύρι, το μοσχοκάρυδο ή τη μαστίχα και τα αυγά ελαφρώς χτυπημένα με έναν αυγοδάρτη.Καλύπτουμε με λαδόκολλα μια φόρμα διαμέτρου 22-24 εκ., καλύπτοντα και τα τοιχώματα. Αδειάζουμε μέσα το μείγμα, το στρώνουμε ομοιόμορφα και μεταφέρουμε τη φόρμα μέσα σε ένα βαθύ ταψί. Ρίχνουμε στο ταψί νερό, τόσο που να φτάσει σε ύψος μέχρι τα μισά της φόρμας. Αδειάζουμε μέσα το μείγμα, το στρώνουμε ομοιόμορφα και μεταφέρουμε τη φόρμα μέσα σε ένα βαθύ ταψί.Μεταφέρουμε σε φούρνο που έχουμε προθερμάνει καλά στους 170°C  και ψήνουμε (μέσα στο νερό) για 50-60 λεπτά. Βγάζουμε από το φούρνο, μεταφέρουμε τη φόρμα με το κέικ σε μια σχάρα και αφήνουμε το κέικ να κρυώσει εντελώς πριν το ξεφορμάρουμε.Σε μια μικρή κατσαρόλα βάζουμε το γάλα, την κρέμα και τους σπόρους από το εσωτερικό της βανίλιας. Σε ένα μπολ ανακατεύουμε τους κρόκους με τη ζάχαρη και τους αδειάζουμε στην κατσαρόλαΖεσταίνουμε το μείγμα σε μέτρια φωτιά ανακατεύοντας συνεχώς. Λίγο προτού αρχίσει να βράζει, όταν φαίνεται να έχει δέσει ελαφρώς και αχνίζει έντονα, το αποσύρουμε και το αδειάζουμε σε άλλο σκεύος. Αν έχουμε θερμόμετρο, ξέρουμε ότι η κρέμα είναι έτοιμη όταν η θερμοκρασία της φτάσει στους 84-85°C (πάνω από αυτούς τους βαθμούς, θα κόψει γιατί θα ψηθεί το αβγό).Αφήνουμε την κρεμ ανγκλέζ να κρυώσει και τη διατηρούμε στο ψυγείο. Περιχύνουμε με αυτήν τα κομμάτια του κέικ όταν πρόκειται να σερβίρουμε ή βάζουμε την σος σε μια σαλτσιέρα ή σε ένα βάζο για να βάλει ο καθένας στο πιάτο του όσο θέλει.
Αυγά,Γάλα,Σοκολάτα